Rogainings

Rogainings () ir apvidus orientēšanās komandu sporta veids. Tas ir radies Austrālijā un ir cieši saistīts ar klasisko orientēšanās sportu. Rogainingu pasaulē vada Starptautiskā rogaininga federācija (IRF).

Galvenie noteikumi 
 Rogainings ir komandu sporta veids (komandā 2-5 dalībnieki);
 tas norisinās daudz ilgāk par orientēšanās sacensībām, klasiski 24 stundas, bet populāri ir "tautas rogainingi", kas notiek īsāku laiku, 2-12 stundas;
 kontrolpunktiem ir dažāda vērtība (izteikta punktos, parasti vērtīgākie ir grūtāk sasniedzamie punkti);
 dalībnieki saņem kartes pirms starta kontrolpunktu apmeklēšanas secības plānošanai, kontrolpunkti tiek apmeklēti izvēles secībā;
 karšu mērogs un apzīmējumi ir atšķirīgi no orientēšanās kartēm;
 par laika limita pārsniegšanu tiek piešķirti soda punkti.

Rogaininga vēsture 

Pirmās rogaininga sacensības norisinājās 1976. gadā Austrālijā, Viktorijas štatā. Sporta veida nosaukums () ir cēlies no tā izgudrotāju triju austrāliešu vārdu pirmajiem burtiem Ro (Rod), Gai (Gail), Ne (Neil). Rogainings ātri kļuva populārs Austrālijā, bet pirmās sacensības ārpus tās notika tikai 1986. gadā Kanādā. 1989. gadā dibināta Starptautiskā rogaininga federācija (IRF), bet pirmais Pasaules čempionāts notika 1992. gadā Austrālijā, netālu no Melburnas. Sākot ar 1996. gadu pasaules čempionāti rogainingā notiek ik pēc diviem gadiem. Pirmais Eiropas čempionāts notika 2004. gadā Krievijā. 2007. gada Eiropas čempionāts notika Latvijā, Smiltenes apkārtnē.

Pasaules un Eiropas čempionāts 

Eiropas čempionāts divreiz (2007. un 2011. gadā) ir noticis Latvijā. 2017. gadā Latvijā, Rāznas ezera apkārtnē, notika pasaules čempionāts, kurā uzvarēja Latvijas sportisti.

Pasaules čempionāts 

Grupu saīsinājumi: M - vīriešu grupas, W - sieviešu grupas, X - jauktu dzimumu grupas, O - pieaugušo grupas, V - veterānu grupas, J - junioru grupas, SV - superveterānu grupas

Eiropas čempionāts 

Grupu saīsinājumi: M - vīriešu grupas, W - sieviešu grupas, X - jauktu dzimumu grupas, O - pieaugušo grupas, V - veterānu grupas, J - junioru grupas, SV - superveterānu grupas

Rogainings Latvijā 
Par Latvijas rogaininga aizsākumu tiek uzskatīts 2002. gada Pasaules čempionāts Čehijā, kad, pirmo reizi piedaloties, Latvijas pārstāvji Guntars Mankus, Anita Liepiņa un Raimonds Lapiņš izcīnīja Pasaules čempionu titulu XO (jauktu dzimumu) grupā. Dažādās vecuma un dzimuma grupās Latvijas sportisti pie medaļām Pasaules un Eiropas čempionātos vairākkārt tikuši arī vēlākos gados. 

Pirmais Latvijas čempionāts notika 2004. gadā Cēsīs. Pēdējos gados Latvijas čempionāti katru gadu. Latvijā ir sarīkoti divi Eiropas čempionāti rogainingā (2007. un 2011. gadā). Pēdējos gados Latvijā regulāri notiek divi klubu organizēti rogainingi 12 stundu distancē: OK "Ziemeļkurzeme" rīkotais "Ziemeļkurzemes rogainings" maijā un IK "Auseklis" rīkotais "Tautas rogainings" septembrī. Kopš 2014. gada notiek Latvijas kausa izcīņa rogainingā.

Latvijas čempionāts 

Grupu saīsinājumi: M - vīriešu grupas, W - sieviešu grupas, X - jauktu dzimumu grupas, O - pieaugušo grupas, V - veterānu grupas

Atsauces

Skatīt arī 
 Orientēšanās sports

Ārējās saites 
 Starptautiskā rogaininga federācija 
 Latvijas rogaininga lapa
 Ziemeļkurzemes rogainings
 Sacensību kalendārs Igaunijas rogaininga mājaslapā  
 Piedzīvojumu sacensību datubāze
 2011. gada Eiropas čempionāts rogainingā Latvijā
 2012. gada Eiropas čempionāts rogainingā Lietuvā
 2013. gada Eiropas čempionāts rogainingā Spānijā
 2014. gada Eiropas čempionāts rogainingā Igaunijā
 2015. gada Pasaules čempionāts rogainingā Somijā

Komandu sporta veidi
Orientēšanās sports